Արցախի անկախության և Շուշիի ազատագրման 25-ամյակներին նվիրված՝ երեկ Արցախում տեղի ունեցավ ամերիկացի երգիչ եւ կոմպոզիտոր Դանիել Դեքերի «Իմ Արցախ» համերգը, որի ընթացքում առաջին անգամ հնչեց երկու երգը՝ «Արաքս» եւ «Իմ Արցախ: «Արաքս» երգի խոսքերի հեղինակը հենց Դեքերն է, իսկ երաժշտությունն Արա Գեւորգյանինն է: Համերգն անցկացվեց Հայաստանի ազգային նվագարանների պետական նվագախմբի /գեղարվեստական ղեկավար և գլխավոր դիրիժոր` Նորայր Դավթյան/ և հայ երգիչների մասնակցությամբ: